Al hoe meer paartjies word gekonfronteer met die uitdagings en eise wat gepaardgaan met 'n langafstandverhouding. Of jy of jou maat nou in die buiteland werk, weg van die gesin en of jy in 'n reisendeverhouding is waar jy/of jou maat Maandagoggend reeds donker uit die huis is en dalk eers teen die einde van die week terug is, dit bring sy eie uitdagings.
Daarom is dit so belangrik dat julle jul doelwitte, verwagtinge en die uitdagings wat dit meebring eerlik sal bespreek dan behoort julle presies te weet hoe die ander maat se hart klop rondom dit.
Hierdie kursus is juis so saamgestel dat julle oor hierdie aspekte sal praat. Daar is vrae saamgestel wat julle dalk op jul eie kan deurwerk en dan, wanneer julle saam is, dit dan tot op die been deur te praat! Dit is 'n goeie vertrekpunt om hierdie tipe verhouding te maak werk!